**Molėtų rajono savivaldybės taryba**

**SPRENDIMAS**

**Dėl turto panaudos sutarčių pakeitimo ir nutraukimo šalių susitarimu**

2017 m. liepos    d. Nr. B1

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 18 straipsnio 1 dalimi, Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-40 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 21 punktu, 2016 m. lapkričio 2 d. turto panaudos sutarties Nr. T6-16 13.6 papunkčiu ir atsižvelgdama į VšĮ universalaus daugiafunkcio centro „Kaimynystės namai“ 2017 m. birželio 30 d. raštą Nr. S-19 „Dėl prašymo nutraukti Molėtų rajono savivaldybės turto panaudos sutartis ilgalaikiam turtui ir prašymo patikslinti turto panaudos sutartis“,

Molėtų rajono savivaldybės taryba n u s p r e n d ž i a:

1. Nutraukti nuo 2017 m. rugpjūčio 1 d. rašytiniu abiejų šalių susitarimu nekilnojamojo turto, perduoto vadovaujantis Molėtų rajono savivaldybės tarybos 2016 m. spalio 20 d. sprendimo Nr. B1-204 „Dėl savivaldybės turto perdavimo pagal panaudos sutartį viešajai įstaigai universaliam daugiafunkciam centrui „Kaimynystės namai“ 1.3 papunkčiu ir 2016 m. lapkričio 2 d. turto panaudos sutarties Nr. T6-16, sudarytos tarp Molėtų rajono savivaldybės administracijos ir viešosios įstaigos universalaus daugiafunkcio centro „Kaimynystės namai“, 1.2 papunkčiu, panaudą.
2. Įgalioti Molėtų rajono savivaldybės administracijos direktorių, jo nesant – administracijos direktoriaus pavaduotoją, pasirašyti susitarimą dėl šio sprendimo 1 punkte nurodytos sutarties pakeitimo ir turto perdavimo – priėmimo aktą.
3. Nutraukti nuo 2017 m. rugpjūčio 1 d. rašytiniu abiejų šalių susitarimu ilgalaikio turto, perduoto vadovaujantis Molėtų rajono savivaldybės tarybos 2016 m. spalio 20 d. sprendimo Nr. B1-204 „Dėl savivaldybės turto perdavimo pagal panaudos sutartį viešajai įstaigai universaliam daugiafunkciam centrui „Kaimynystės namai“ 1.1 papunkčiu ir 2016 m. lapkričio 2 d. turto panaudos sutartimi Nr. T41-5, sudaryta tarp Molėtų rajono savivaldybės administracijos ir viešosios įstaigos universalaus daugiafunkcio centro „Kaimynystės namai“, panaudą.
4. Įgalioti Molėtų rajono savivaldybės administracijos direktorių, jo nesant – administracijos direktoriaus pavaduotoją, pasirašyti susitarimą dėl šio sprendimo 3 punkte nurodytos sutarties nutraukimo ir turto perdavimo – priėmimo aktą.
5. Pripažinti nuo 2017 m. rugpjūčio 1 d. netekusiais galios Molėtų rajono savivaldybės tarybos 2016 m. spalio 20 d. sprendimo Nr. B1-204 „Dėl savivaldybės turto perdavimo pagal panaudos sutartį viešajai įstaigai universaliam daugiafunkciam centrui „Kaimynystės namai“ 1.1 ir 1.3 papunkčius.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras